10. ΝΟΜΟΣ 523 της 24/27 Δεκ. 1914 Περί αυξήσεως του προσωπικού του Εθνικού Τυπογραφείου και περί τροποποιήσεως των αφορωσών την Εφημερίδα της Κυβερνήσεως διατάξεων. Άρθρ.1-3.(Αναφερόμενα εις το Εθνικόν Τυπογραφείον, παρατεθήσονται εν τόμω 24). Άρθρ.4.-(Κατηργήθη, από 1 Μαΐου 1976, δια του εδαφ. ζ, της παρ. 1, του άρθρου 11 Νομ. 301/1976, κατωτ. αριθμ. 30). Άρθρ.5.-Παύει από τούδε η εν τη Εφημερίδι της Κυβερνήσεως δημοσίευσις: 1) Των λεπτομερών καταλόγων των συνημμένων εις τας προσκλήσεις των τελωνειακών αρχών προς παραλαβήν ή τας διακηρύξεις περί εκποιήσεως  αζητήτων εμπορευμάτων και ταχυδρομικών δεμάτων. Οι κατάλογοι ούτοι εκτίθενται απλώς εν τω καταστήματι της εκδούσης τας σχετικάς προσκλήσεις ή διακηρύξεις αρχής και εν τω τόπω της αποθηκεύσεως ή εκποιήσεως των αντικειμένων. 2) Των περιλήψεων των διακηρύξεων δημοπρασιών περί προμηθειών ή εργολαβιών παντός είδους, κατασκευής, επισκευής, εκμισθώσεως κλπ. δημοσίων, λιμενικών, δημοτικών, κοινοτικών, εκκλησιαστικών ή μοναστηριακών έργων ή κτημάτων, εάν το σύνολο του μεγίστου ή ελαχίστου όρου της προσφοράς, το ετήσιον μίσθωμα, ή εν γένει το αντικείμενον των δημοπρασιών τούτων δεν υπερβαίνει την αξίαν των χιλίων δραχμών. Αι  σχετικαί διακηρύξεις, ον μη άλλως ώρισται δι’  ειδικών διατάξεων, εκτίθενται εις το γραφείον της  εκδούσης αυτάς αρχής, το οικείον νομαρχείον και το αρμόδιο δημοτικόν ή κοινοτικόν κατάστημα. 3) Των καταλόγων των κληρουμένων δια τας εκάστοτε συνόδους των κακουργιοδικείων τακτικών και αναπληρωματικών ενόρκων, εκτιθεμένων εφεξής εις το κατάστημα του οικείου εφετείου και το των συνεδριάσεων του κακουργιοδικείου. Άρθρ.6.-Η ισχύς του παρόντος νόμου άρχεται από της 1 Ιανουαρίου 1915. 